钦定古今图书集成/明伦汇编/氏族典/第245卷 > 张顺
## 钦定古今图书集成/明伦汇编/氏族典/第245卷 > 张顺

按《金史张顺传》：顺，淄州士伍。淄州被围，行省侯挚遣
王庭玉将兵救之。庭玉募顺等三十人往觇兵势，且
欲令城中知援兵之至，乘夜潜至城下，顺为所得，执
之，使宣言“行省军败绩，庭玉亦死，宜速降。顺阳许诺，
既乃呼谓城中曰：‘外兵无多，王节度军且至，坚守勿
降’。”兵刃交下，顺曰：“得为忠孝鬼足矣。”遂死。